Úradný vestník L 252 , 27/08/1982 S. 0005 - 0007

Fínske špeciálne vydanie: Kapitola 13 Zväzok 12 S. 0107

Španielske špeciálne vydanie: Kapitola 13 Zväzok 12 S. 0253

Švédske špeciálne vydanie: Kapitola 13 Zväzok 12 S. 0107

Portugalské špeciálne vydanie Kapitola 13 Zväzok 12 S. 0253



Smernica Komisie z 1. júla 1982, ktorou sa tretíkrát prispôsobuje technickému pokroku smernica Rady 71/318/EHS o aproximácii právnych predpisov členských krajín, týkajúcich sa plynomerov (82/623/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady č. 71/316/EHS z 26. júla 1971 o aproximácii právnych predpisov členských štátov o spoločných ustanoveniach pre meradlá a metódy metrologickej kontroly [1], naposledy zmenenú a doplnenú Aktom o pristúpení Grécka, a najmä na jej článok 17, keďže na základe technického rozvoja v danej oblasti je potrebné zmeniť a doplniť smernicu 71/318/EHS [2], naposledy zmenenú a doplnenú smernicou 78/365/EHS [3]; keďže opatrenia uvedené v tejto smernici sú v súlade so stanoviskom Výboru pre prispôsobovanie smerníc týkajúcich sa odstraňovania technických prekážok obchodu s meracími prístrojmi technickému pokroku, PRIJALA TÚTO SMERNICU: Článok 1 V prílohe k smernici 71/318/EHS sa texty k bodom I.B. 3.2.3, I.B. 8, I.B. 9.2.1, I.B. 10, II. 5.2.1, III. 3.1.1, III. 3.3 a III. 7.1 nahradzujú v súlade s prílohou tejto smernice. Článok 2 Členské štáty prijmú do 1. mája 1983 zákony, iné právne predpisy a správne opatrenia potrebné na dosiahnutie súladu s touto smernicou. Ihneď o tom budú informovať Komisiu. Článok 3 Táto smernica je adresovaná členským štátom. V Bruseli 1. júla 1982 Za Komisiu Karl-Heinz Narjes člen Komisie [1] Ú. v. ES L 202, 6.9.1971, s. 1. [2] Ú. v. ES L 202, 6.9.1971, s. 21. [3] Ú. v. ES L 104, 18.4.1978, s. 26. -------------------------------------------------- P R Í L O H A I.B. 3.2.3. Ak plynomer nie je pripojený na prídavné zariadenie, voľné kontakty hnacieho hriadeľa musia byť vhodne chránené. I.B. 8. Umiestnenie overovacích značiek a pečatenia 8.1. Umiestnenie značiek a pečatí musí byť zvolené tak, aby poškodením časti označenej jednou zo značiek alebo pečaťou spôsobilo poškodenie tejto značky alebo pečate. 8.2. Ak nápisy v bode I.B. 4.1. sú pripevnené na zvláštnom štítku a ak tento štítok nemá stále upevnenie, jedna zo značiek alebo pečatí musí byť umiestnená tak, aby sa pri odstránení štítku porušila. 8.3. Umiestenie overovacích značiek alebo pečatí: a) na všetkých štítkoch, ktoré majú nápis tak, ako je to určené v prílohe s výnimkou štítkov, ktoré sú pripevnené nastálo; b) na všetkých častiach plynomeru, ktoré nemôžu byť inak chránené proti zásahu, ktorého zámerom by bolo: - ovplyvniť alebo zmeniť ukazovanie údajov na ukazovacom zariadení plynomeru, - zmeniť alebo prerušiť spojenie medzi meracím a ukazovacím zariadením, - odstrániť alebo premiestniť metrologicky dôležité časti plynomeru; c) u odpojiteľných prídavných zariadeniach na spojoch, alebo na ochranných prístrojoch uvedených v I.B.3.2.3. I.B. 9.2.1. Plynomery predložené na EHS prvotné overenie musia byť v pracovnom režime. EHS prvotné overenie nie je zárukou správneho chodu alebo presnosti čítania z prídavných zariadení tak, ako je to uvedené v bodoch I.B. 3.1 alebo I.B. 3.2. Na tieto prídavné zariadenia sa neumiestňujú overovacie značky alebo pečatenie EHS okrem prípadov pripojenia týchto zariadení k plynomeru – pozri I.B.8.3.c). I.B.10. Overovacie značky a pečate 10.1. Upevnenie Plynomery, ktoré vyhoveli overovacím skúškam: - sú označené EHS značkou prvotného overenia, - EHS pečaťou na miestach, ktoré sú stanovené v bode I.B.8.3. 10.2. Účel Pripevnenie EHS značiek o prvotnom overení a EHS pečatí na plynomer potvrdzuje iba to, že daný plynomer vyhovuje požiadavkám tejto smernice. II. 5.2.1. Ak sa na hnací hriadeľ vzťahuje údaj o najväčšom krútiacom momente (I.B. 3.2.1. alebo I.B.3.2.2.), ukazovanie plynomeru pri Qmin nesmie kolísať o viac ako 1,5 % bez toho, že by bol tým dotknutý obsah bodu II. 6.3.2. III. 3.1.1. Plynomery musia mať tak v hornom ako aj spodnom toku prúdu statický tlakový výpust na meranie poklesu tlaku, horný nameraný tlak musí byť referenčným tlakom. III. 3.3. Tlakové výpusty 3.3.1 Otvory na tlakové výpusty musia mať priemer aspoň 3 mm. V prípade, že tlakový výpust nemá okrúhly tvar, musí byť jeho šírka aspoň 2 mm a profil v smere toku aspoň 10 mm2. 3.3.2. Tlakové výpusty musia byť plynotesne uzatvárateľné. 3.3.3. Tlakový výpust pre referenčný tlak musí byť jasne a neodstrániteľne onačený písmenom "pr" a ostatné tlakové výpusty písmenom "p". III. 7.1. Skúšky presnosti Plynomer vyhovuje požiadavkám na maximálne dovolené chyby vtedy, ak sa tieto podmienky dodržia pri nasledovných prietokoch: Qmin 0,10 Qmax,(ak je hodnota väčšia ako Qmin), 0,25 Qmax, 0,40 Qmax,0,70 Qmax a Qmax. Ak sa skúšky vykonávajú za rôznych podmienok je potrebné, aby boli zaručené výsledky minimálne rovnaké, ako výsledky horeuvedených skúšok. --------------------------------------------------